Qabağıalınmazlar 2 (film, 2012)
Qabağıalınmazlar 2 (ing. The Expendables 2) — 2012-ci ildə istehsal olunmuş ABŞ filmidir. Filmin rejissoru Saymon Vestdir. Filmin mövzusu "Qabağıalınmazlar" qrupu ətrafında keçir. Mövzuya görə qrupun heyət üzvlərindən biri öldürüldükdən sonra "Qabağıalınmazlar" qrupu qisas almaq üçün hücuma keçir. Filmin baş rollarını məşhur aktyorlar Silvestr Stallone, Dolf Lundqren, Ceyson Stethem və digərləri canlandırır. Filmin birinci hissəsindəki aktyorların əksəriyyəti filmə yenidən dəvət olunmuşdur. Filmin çəkilişi 3 aydan çox davam etmişdir. Çəkiliş yer üçün Bolqarıstan ərazisi seçilmişdir. Bu ərazi ilə birgə çəkilişlər ABŞ-nin Nyu-Orlean və Honq Konq ərazilərində aparılmışdır. "Qabağıalınmazlar 2" filminin büdcəsi ilk hissəsindən nisbətən çoxdur.